আলিয়া ভাট
আলিয়া ভাট (; জন্মঃ মার্চ ১৫, ১৯৯৩) একজন ব্রিটিশ-ভারতীয় চলচ্চিত্র অভিনেত্রী। ব্রিটিশ পরিবারে জন্মগ্রহণ করা আলিয়া, চলচ্চিত্রনির্মাতা মহেষ ভাট এবং অভিনেত্রী সোনি রাজদানের কন্যা। ১৯৯৯ সালে তানুজা চন্দ্র পরিচালিত "সংঘর্ষ" চলচ্চিত্রে শিশুশিল্পীর ভূমিকায় অভিনয়ের মাধ্যমে চলচ্চিত্র জগতে তার আত্মপ্রকাশ ঘটে। পরবর্তীকালে একজন প্রাপ্তবয়স্ক অভিনেত্রী হিসেবে সিদ্ধার্থ মালহোত্রা ও বরুণ ধবনের বিপরীতে করন জোহর পরিচালিত রোমান্টিক কমেডি "স্টুডেন্ট অব দ্য ইয়ার" (২০১২) চলচ্চিত্রের মাধ্যমে তিনি নিয়মিত অভিনয় শুরু করেন; যা সে বছরের বক্স অফিস সাফল্য অর্জন করে।
আন্না সলুঙ্কে
দাদাসাহেব ফালকে নির্মিত পরবর্তী লঙ্কা দহন নামক চলচ্চিত্রে সলুঙ্কে ভারতীয় চলচ্চিত্রের ইতিহাসে প্রথম দ্বৈত ভূমিকায় অভিনয় করেন। এই চলচ্চিত্রে তিনি একাধারা রাম ও সীতার ভূমিকায় অভিনয় করেন। এছাড়া তিনি ১৯২২ খ্রিস্টাব্দে "সত্যনারায়ণ" ও ১৯২৩ খ্রিস্টাব্দে "বুদ্ধ দেব" নামক দুইটি চলচ্চিত্রে নারী চরিত্রে অভিনয় করেন।